turjo4nis/wikipedia-bn-dump-20250701 huggingface dataset:
লুপাস

লুপাস, প্রযুক্তিগতভাবে সিস্টেমিক লুপাস এরিথেমাটোসাস ( এসএলই ) নামে পরিচিত, হলো একটি অটোইমিউন রোগ যেখানে শরীরের রোগ প্রতিরোধ ব্যবস্থা ভুলভাবে শরীরের অনেক অংশে সুস্থ টিস্যু আক্রমণ করে।  এর লক্ষণগুলি মানুষের মধ্যে পরিবর্তিত হয় এবং হালকা থেকে শুরু করে গুরুতর হতে পারে।  সাধারণ লক্ষণগুলির মধ্যে রয়েছে বাত , জ্বর, বুকে ব্যথা, চুল পড়া, মুখের আলসার, ফোলা লিম্ফ নোড, ক্লান্ত বোধ করা এবং মুখে  লাল ফুসকুড়ি হওয়া।  এর মধ্যে সাধারণত অসুস্থতার দশা (ফ্লেয়ার) এবং সুপ্ত দশা (যেখানে শুধুমাত্র কিছু লক্ষণ থাকে) দেখা যায়। 

লুপাসের কারণ সম্পর্কে এখনো স্পষ্ট ধারণা লাভ করা যায়নি।  এর সাথে পরিবেশগত কারণের পাশাপাশি জেনেটিক্সকে জড়িত বলে মনে করা হয়।  অভিন্ন যমজ সন্তানের মধ্যে, একজন লুপাসে আক্রান্ত হলে অন্যজনেরও এতে আক্রান্ত হওয়ার ২৪% সম্ভাবনা থাকে হবে।  স্ত্রী যৌন হরমোন, সূর্যালোক, ধূমপান, ভিটামিন ডি এর অভাব এবং কয়েক প্রকার সংক্রমণ এই রোগের ঝুঁকি বাড়ায় বলে মনে করা হয়।   উপসর্গ এবং পরীক্ষার সমন্বয়ের উপর ভিত্তি করে এই রোগ নির্ণয় করার পদ্ধতি ভিন্ন হতে পারে ।  ডিসকয়েড লুপাস এরিথেমাটোসাস, নবজাতক লুপাস, এবং সাবএকিউট কিউটেনিয়াস লুপাস এরিথেমাটোসাস সহ আরও অনেক ধরণের লুপাস এরিথেমাটোসাস রয়েছে। 

লোপাসের এর কোন সুনির্দিষ্ট প্রতিকার নেই।  এর চিকিৎসার মধ্যে এনএসএআইডি, কর্টিকোস্টেরয়েড, ইমিউনোসপ্রেসেন্টস, হাইড্রোক্সিক্লোরোকুইন এবং মেথোট্রেক্সেট উল্লেখযোগ্য।  যদিও কর্টিকোস্টেরয়েডগুলি দ্রুত কার্যকর, তারপরও দীর্ঘমেয়াদী ব্যবহারের ফলে পার্শ্ব প্রতিক্রিয়া দিতে পারে।  কোনো বিকল্প ওষুধ এই রোগকে প্রভাবিত করতে দেখা যায়নি।  'এসএলই' তে আক্রান্ত ব্যক্তিদের মধ্যে আয়ু কম হয়।  SLE কার্ডিওভাসকুলার রোগের ঝুঁকি উল্লেখযোগ্যভাবে  বাড়ায় এবং এটি মৃত্যুর সবচেয়ে সাধারণ কারণ হিসেবে বিবেচিত।  তবে আধুনিক চিকিৎসার মাধ্যমে আক্রান্তদের প্রায় ৮০% ব্যক্তি ১৫বছরেরও বেশি সময় বেঁচে থাকতে পারেন।  লুপাস আক্রান্ত মহিলাদের গর্ভধারণের ঝুঁকি বেশি থাকে, তবে অধিকাংশ সময়ই তা সফল হতে দেখা যায়। 

SLE এর হার বিভিন্ন দেশে প্রতি ১,০০,০০০ জনের মধ্যে ২০ থেকে ৭০ এর মধ্যে হয়ে থাকে।  প্রজননক্ষম

বয়সের নারীরা পুরুষদের তুলনায় এই রোগে প্রায় নয় গুণ বেশি আক্রান্ত হন।  যদিও এটি সাধারণত .১৫ থেকে ৪৫ বছর বয়সের মধ্যে শুরু হয়, এর বাইরেও অন্যান্য বয়সের লোকজন এতে আক্রান্ত হতে পারে।  গবেষণায় দেখা গেছে, আফ্রিকান, ক্যারিবিয়ান এবং চীনা বংশোদ্ভূতরা শ্বেতাঙ্গদের তুলনায় বেশি ঝুঁকিতে রয়েছে।  উন্নয়নশীল বিশ্বে রোগের হার এখনো অস্পষ্ট।  ল্যাটিন লুপাস শব্দের অর্থ "নেকড়ে"। ১৩ শতকে এই রোগটির এমন নামকরণ করার কারণ ছিল ফুসকুড়িটি নেকড়ের কামড়ের মতো দেখা গিয়েছিল।

তথ্যসূত্র 

Translated from MDWiki
কমিশনার (চলচ্চিত্র)

কমিশনার ২০১৫ সালে মুক্তিপ্রাপ্ত আনোয়ার সিরাজী পরিচালিত বাংলা ভাষার মারপিট ও প্রণয়ধর্মী বাংলাদেশী পূর্ণদৈর্ঘ্য চলচ্চিত্র। এতে প্রধান চরিত্রে অভিনয় করেছেন সাইফ খান, সিলভি আজমী, সাদেক বাচ্চু ও ববি। ২০১৪ সালে চলচ্চিত্রটি সনদপত্রপ্রাপ্ত হয়। ২০১৫ সালের ৩০ জানুয়ারী এটি প্রেক্ষাগৃহগুলোতে মুক্তি পায়।

অভিনয়শিল্পী 
 সাইফ খান - সম্রাট 
 সিলভি আজমী
 সাদেক বাচ্চু
 ববি
 আনোয়ার সিরাজী
 জ্যাকি আলমগীর
 মুকুল তালুকদার

সঙ্গীত 
সুর ও সঙ্গীত পরিচালনা করেন পারভেজ রব

তথ্যসূত্র

বহিঃসংযোগ 

 
 
 বাংলাদেশ চলচ্চিত্র সেন্সর বোর্ড-এ "কমিশনার"

২০১৫-এর চলচ্চিত্র
বাংলাদেশী চলচ্চিত্র
পারভেজ রর সুরারোপিত চলচ্চিত্র
আনোয়ার সিরাজী পরিচালিত চলচ্চিত্র
চুম দারাং

চুম দারাং হলেন একজন ভারতীয় মডেল, অভিনেত্রী, সামাজিক কর্মী, উদ্যোক্তা এবং সুন্দরী প্রতিযোগিতার শিরোপাধারী। তিনি ২০১০ সালে মিস এএপিএসইউ-এর মুকুট জয়লাভ করেছেন এবং পরবর্তীকালে মিস আর্থ ইন্ডিয়া ২০১৬ এবং মিস এশিয়া ওয়ার্ল্ড ২০১৭-এ ভারতের প্রতিনিধিত্ব করেছিলেন। তিনি বাধাই দো এবং বিগ বস ১৮-এ অংশগ্রহণ করার মাধ্যমে পরিচিতি লাভ করেছেন।

সুন্দরী প্রতিযোগিতা
২০০৭ সালে মাত্র ১৬ বছর বয়সে সুন্দরী প্রতিযোগিতার প্রতি চুমের আগ্রহ শুরু হয়। তার যাত্রার একটি বড় মোর ছিল ২০১০ সালে মিস এএপিএসইউ জয়লাভ করা। পরবর্তীকালে তিনি বিভিন্ন জাতীয় ও আন্তর্জাতিক সুন্দরী প্রতিযোগিতায় অংশগ্রহণ করেছেন। তিনি মিস নর্থ ইস্ট ডিভা ২০১৪-এর চূড়ান্ত প্রতিযোগী ছিলেন।

২০১৫ সালে, তিনি মিস হিমালয় প্রতিযোগিতায় দ্বিতীয় রানার-আপ হয়েছিলেন। অতঃপর চুম মিস আর্থ ইন্ডিয়া ২০১৬ প্রতিযোগিতায় অংশগ্রহণ করেছিলেন, যা মিস আর্থের প্রতিনিধি নির্বাচন করে। তিনি মিস আর্থ ইন্ডিয়া ওয়াটার ২০১৬-এর খেতাব জয়লাভ করেছিলেন। তিনি মিস এশিয়া ওয়ার্ল্ড ২০১৭ সুন্দরী প্রতিযোগিতায় ভারতের প্রতিনিধিত্ব করেছিলেন, যেখানে তিনি ২৪টি দেশের প্রতিযোগীদের সাথে প্রতিদ্বন্দ্বিতা করেছিলেন। উক্ত প্রতিযোগিতায় তিনি পঞ্চম স্থান অর্জন করেন এবং মিস ইন্টারনেট খেতাব জয়লাভ করেছিলেন। চুম মিস টায়রা ইন্ডিয়া ইন্টারন্যাশনাল ২০১৭-এর মুকুট জয়লাভ করছেন। তিনি "মিস স্পোর্টস গিয়ার" এবং "মিস বেস্ট ন্যাশনাল কস্টিউম" নামে দুটি খেতাবও জয়লাভ করেছিলেন।

অভিনয়
২০২০ সালে, অবিনাশ অরুণ এবং প্রসিত রায় পরিচালিত অ্যামাজন প্রাইম ভিডিওর পাতাল লোক ধারাবাহিকের মাধ্যমে চুম অভিনয় জগতে অভিষেক করেছেন।

২০২২ সালে, তিনি বাধাই দো চলচ্চিত্রের মধ্য দিয়ে বলিউডে অভিষেক করেছেন, যেখানে তিনি ভূমি পেডনেকর এবং রাজকুমার রাওয়ের পাশাপাশি একটি গুরুত্বপূর্ণ চরিত্রে অভিনয় করেছিলেন। চলচ্চিত্রটিতে তার সমকামী সঙ্গীর চরিত্রে অভিনয় তার সংবেদনশীলতা এবং সত্যতার জন্য অত্যন্ত প্রশংসিত হয়েছিল, যা তাকে ভারতীয় চলচ্চিত্র শিল্পে উদীয়মান প্রতিভা হিসেবে স্বীকৃতি অর্জন করেছিল। একই বছর, তিনি সঞ্জয় লীলা ভণশালীর গঙ্গুবাই কাঠিয়াওয়াডিতেও অভিনয় করেছেন, যেখানে তিনি একজন পতিতার ভূমিকায় অভিনয় করেছিলেন।

অন্যান্য কাজ
চুম তার জন্মভূমি পাসিঘাটে নিজের ক্যাফে "ক্যাফে চু" পরিচালনা করেন। একজন সমাজকর্মী হিসেবে চুমকে তার কাজের জন্য অরুণাচল প্রদেশের রাজ্যপাল স্বীকৃতি দিয়েছিলেন।

অভিনয়ের তালিকা

চলচ্চিত্র

টেলিভিশন

তথ্যসূত্র

বহিঃসংযোগ

 

জীবিত ব্যক্তি
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
বিগ বসের (হিন্দি টিভি ধারাবাহিক) প্রতিযোগী
ভারতীয় সুন্দরী প্রতিযোগিতা বিজয়ী
২১শ শতাব্দীর ভারতীয় অভিনেত্রী
পূর্ব সিয়াং জেলার ব্যক্তি
ইবিএ (এভরিথিং বাট আর্মস)

এভরিথিং বাট আর্মস (ইবিএ) বা অস্ত্র ছাড়া সবকিছু, ইউরোপীয় ইউনিয়নের একটি উদ্যোগ, যার অধীনে স্বল্পোন্নত দেশগুলি থেকে ইউরোপীয় ইউনিয়নে আমদানিকৃত অস্ত্র ছাড়া সকল পণ্য শুল্ক এবং কোটামুক্ত। ইবিএ ৫ মার্চ ২০০১ সালে কার্যকর হয়। কলা, চিনি এবং চালের জন্য যথাক্রমে জানুয়ারি ২০০৬, জুলাই ২০০৯ এবং সেপ্টেম্বর ২০০৯ পর্যন্ত ট্রানজিশনাল ব্যবস্থা ছিল। ইবিএ ইউরোপীয় ইউনিয়নের সাধারণ অগ্রাধিকার ব্যবস্থা (জিএসপি)-এর একটি অংশ।  এই সুবিধা প্রাপ্ত দেশগুলোর সর্বশেষ তালিকা রেগুলেশন (ই ইউ) ৯৭৮/২০১২-এর সংহত পাঠ্যের পরিশিষ্ট-৪ এ পাওয়া যায়।

এই প্রকল্পের উদ্দেশ্য হল বিশ্বের দরিদ্র দেশগুলির উন্নয়নকে উৎসাহিত করা।

সামোয়া, ২০১৪ সালে স্বল্পোন্নত দেশের (এলডিসি) মর্যাদা থেকে উত্তীর্ণ হয়ে উন্নয়নশীল দেশ হিসেবে চিহ্নিত হয়,  এবং ১ জানুয়ারি ২০১৯ সালে ইবিএ সুবিধাভোগী দেশগুলোর তালিকা থেকে বাদ দেওয়া হয়।

১৬ জানুয়ারি ২০১৯ সালে ইউরোপীয় কমিশন কম্বোডিয়া এবং মিয়ানমার থেকে চালের আমদানির উপর শুল্ক পুনরায় প্রবর্তনের সিদ্ধান্ত নেয়। কারণ, আগের পাঁচটি ধানের মৌসুমে উভয় দেশ থেকে ইন্ডিকা চালের আমদানি ৮৯% বৃদ্ধি পেয়েছিল। একই সময়ে, এই চালের দাম ইইউ বাজারের তুলনায় উল্লেখযোগ্যভাবে কম ছিল এবং প্রকৃতপক্ষে এই সময়ে কমে গিয়েছিল। এই স্বল্প-মূল্যের আমদানির ফলে ইইউ-এর চাল উৎপাদনকারীরা গুরুতর সমস্যার সম্মুখীন হয় এবং তাদের বাজার অংশীদারিত্ব ৬১% থেকে ২৯%-এ নেমে যায়।

মানবাধিকার উদ্বেগের কারণে কম্বোডিয়া ২০২০ সালে ইবিএ সুবিধা হারায়।

ইতিহাস 
শুল্ক ও বাণিজ্যের উপর সাধারণ চুক্তি (গ্যাট) সিদ্ধান্ত ৪.ডি.৩, যা ২৮ নভেম্বর ১৯৭৯ তারিখে গৃহীত হয়, স্বল্পোন্নত দেশগুলোর জন্য আরও সুবিধাজনক আচরণের ভিত্তি প্রদান করে।   ইবিএ চুক্তি নিয়ে প্রথম প্রস্তাব ২০ সেপ্টেম্বর ২০০০ তারিখে উত্থাপিত হয়: ইউরোপীয় কমিশন প্রস্তাব দেয় যে "ইউরোপীয় ইউনিয়নে সকল স্বল্পোন্নত দেশ থেকে সকল পণ্যের জন্য শুল্কমুক্ত এবং কোটামুক্ত প্রবেশাধিকার প্রদান করা হবে।"  এই সুবিধাপ্রদান প্রক্রিয়া স্বল্পোন্নত দেশগুলিকে (এলডিসি) উৎসাহিত করে, যারা, অন্যান্য বিষয়ের মধ্যে, মানবাধিকার সংক্রান্ত আন্তর্জাতিক কনভেনশনগুলোকে সম্মান করে। তবে, সম্প্রতি কম্বোডিয়ার জন্য প্রদত্ত শুল্ক সুবিধা কিছু পণ্যের ক্ষেত্রে স্থগিত করা হয়েছে কারণ তারা "আন্তর্জাতিক নাগরিক এবং রাজনৈতিক অধিকার সম্পর্কিত কনভেনশনে সংযুক্ত মানবাধিকার নীতিগুলোর গুরুতর এবং নিয়মিত লঙ্ঘন" করেছে।

এছাড়াও দেখুন 

 মুক্ত বাণিজ্য
 ইউরোপীয় ইউনিয়ন
 বাণিজ্য ও উন্নয়ন
 সাধারণ কৃষি নীতি
 বিশ্ব বাণিজ্য সংস্থা
 আফ্রিকান বৃদ্ধি এবং সুযোগ আইন

নোট

তথ্যসূত্র 

 রেগুলেশন (EU) নং 978/2012 ইউরোপীয় পার্লামেন্ট এবং কাউন্সিল অফ 25 অক্টোবর 2012 সাধারণীকৃত ট্যারিফ পছন্দের একটি স্কিম প্রয়োগ করে এবং কাউন্সিল রেগুলেশন (EC) নং 732/2008 বাতিল করে৷

বাহ্যিক সংযোগ 

 ইউরোপীয় ইউনিয়ন সাধারণীকৃত সিস্টেম অফ প্রেফারেন্স রেগুলেশন ইসি নং 980/2005 আর্কাইভড সংস্করণ
 ইউরোপীয় কমিশন ইইউ ট্রেড হেল্পডেস্ক - "এভরিথিং বাট আর্মস"   
 অক্সফাম, ডিসেম্বর 2000, "আর্মস এবং চিনি ছাড়া সবকিছু?"

অপর্যালোচিত অনুবাদসহ পাতা
ঝাউদিয়া

ঝাউদিয়া কুষ্টিয়া জেলার সদর উপজেলার ঝাউদিয়া ইউনিয়নের সদর দপ্তর, ছোট শহর ও বাজার। এখানেই বাংলাদেশর অন্যতম একটি প্রত্নতাত্ত্বিক নির্দশন ঝাউদিয়া শাহী মসজিদ অবস্থিত। ইসলামী বিশ্ববিদ্যালয় থানা ঝাউদিয়ায় স্থানান্তরের পরিকল্পনা হয়েছিল যা পরবর্তীতে বাস্তবায়ন হয়নি।

ইতিহাস 

মুঘল সম্রাট শাহজাহানের রাজত্বকালে শাহ আহম্মদ আলী ঝাউদিয়া অঞ্চলের জমিদার ছিল। তিনি সুফি আদারী মিঞা চৌধুরী নামেও পরিচিত ছিলেন। তিনি ঝাউদিয়ায় একটি মসজিদ নির্মাণ করেছিলেন যা বর্তমানে ঝাউদিয়া শাহী মসজিদ নামে পরিচিত ও বাংলাদেশের একটি প্রত্নতাত্ত্বিক নিদর্শন।
২০২২ সালের ২৭ নভেম্বর একটি সিদ্ধান্ত নেওয়া হয় যে, ইসলামী বিশ্ববিদ্যালয় থানা ঝাউদিয়ায় স্থান্তর করা হবে এবং নাম হবে ঝাউদিয়া থানা। কিন্তু তা এখনও বাস্তবায়ন হয়নি।

অর্থনীতি

শিক্ষা 

ঝাউদিয়ার সবচেয়ে পুরাতন শিক্ষাপ্রতিষ্ঠান হলো ঝাউদিয়া বাজার মাধ্যমিক বিদ্যালয় যা ১৯৩০ সালে প্রতিষ্ঠিত হয়। ১৯৯৯ সালে ঝাউদিয়া মহাবিদ্যালয় প্রতিষ্ঠিত হয়। এখানে ২টি প্রাথমিক বিদ্যালয় রয়েছে, ১৯৩০ সালে প্রতিষ্ঠিত ঝাউদিয়া বাজার প্রাথমিক বিদ্যালয় ও ১৯৫২ সালে প্রতিষ্ঠিত ঝাউদিয়া বালিকা সরকারি প্রাথমিক বিদ্যালয়।

তথ্যসূত্র 

কুষ্টিয়া সদর উপজেলা
বাংলাদেশের শহর
খুলনা বিভাগের জনবহুল স্থান
কে এম রাশেদুজ্জামান রাজা

কে এম রাশেদুজ্জামান রাজা বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

কর্মজীবন 
২০০৫ সালে, রাজা সিরাজগঞ্জ জেলার যুগ্ম জেলা জজ ছিলেন। 

শেখ হাসিনার নেতৃত্বাধীন আওয়ামী লীগ সরকারের পতনের পর ২২ জনের সাথে রাজাকে ৯ই অক্টোবর ২০২৪-এ হাইকোর্ট বিভাগের বিচারপতি নিযুক্ত করা হয়েছিল।

তথ্যসূত্র 

জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
বাংলাদেশের সুপ্রীম কোর্টের বিচারপতি
বাংলাদেশী আইনজীবী
জীবিত ব্যক্তি
আয়নুন নাহার সিদ্দিকা

আয়নুন নাহার সিদ্দিকা বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

কর্মজীবন 
২০১২ সালে ফুটপাথ দিয়ে বাইক চলাচল বন্ধের আবেদন করেন সিদ্দিকা। 

২০১৯ সালে, সিদ্দিকা সফলভাবে বাংলাদেশ লিগ্যাল এইড অ্যান্ড সার্ভিসেস ট্রাস্ট, বাংলাদেশ মহিলা পরিষদ, এবং নারী পাকখো-এর প্রতিনিধিত্ব করে মুসলিম বিবাহের শংসাপত্র থেকে "কুমারী" (কুমারী) অপসারণের আবেদনে। 

শেখ হাসিনার নেতৃত্বাধীন আওয়ামী লীগ সরকারের পতনের পর ২২ জনের সাথে সিদ্দিকাকে ৯ অক্টোবর ২০২৪-এ হাইকোর্ট বিভাগের বিচারপতি নিয়োগ করা হয়।

তথ্যসূত্র 

জন্মের বছর অনুপস্থিত (জীবিত ব্যক্তি)
বাংলাদেশের সুপ্রীম কোর্টের বিচারপতি
বাংলাদেশী আইনজীবী
জীবিত ব্যক্তি
সিকদার মাহমুদুর রাজী

সিকদার মাহমুদুর রাজী বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

কর্মজীবন 
শেখ হাসিনার নেতৃত্বাধীন আওয়ামী লীগ সরকারের পতনের পর ২০২৪ সালের ৯ অক্টোবর মাহমুদুর রাজীসহ ২২ জনকে হাইকোর্ট বিভাগের বিচারপতি নিয়োগ করা হয়।  তিনি ও বিচারপতি ফাতেমা নাজিব সরকারি প্রাথমিক বিদ্যালয়ের সহকারী শিক্ষক পদে ৬ হাজার ৫৩১ প্রার্থীর নিয়োগ স্থগিত করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
বাংলাদেশের সুপ্রীম কোর্টের বিচারপতি
বাংলাদেশী আইনজীবী
জীবিত ব্যক্তি
গোয়ালন্দ (দ্ব্যর্থতা নিরসন)

গোয়ালন্দ বলতে যা যা বোঝাতে পারে -

 গোয়ালন্দ উপজেলা - বাংলাদেশের রাজবাড়ী জেলার উপজেলা 
 গোয়ালন্দ পৌরসভা - বাংলাদেশের রাজবাড়ী জেলার পৌরসভা 
 গোয়ালন্দ ঘাট - বাংলাদেশের একটি ঘাট
 গোয়ালন্দ ঘাট থানা - বাংলাদেশের রাজবাড়ী জেলার থানা 
 গোয়ালন্দ ঘাট রেলওয়ে স্টেশন - বাংলাদেশের রাজবাড়ী জেলার রেলওয়ে স্টেশন 
 গোয়ালন্দ বাজার রেলওয়ে স্টেশন - বাংলাদেশের রাজবাড়ী জেলার রেলওয়ে স্টেশন

আরও দেখুন 

 গোয়ালন্দ নাজির উদ্দিন পাইলট সরকারি উচ্চ বিদ্যালয়
দের ফাল বাখমায়ার – কাইনে যাইত ফ্যুয়া ত্র্যেনেন

দের ফাল বাখমায়ার – কাইনে যাইত ফ্যুয়া ত্র্যেনেন  () ১৯৮৪ সালের একটি জার্মান ফিচার ফিল্ম।

প্লট 
চলচ্চিত্রটি মারিয়ানে বাখমায়ারের অপরাধের ঘটনা নিয়ে নির্মিত, যিনি ১৯৮১ সালে আদালতে তার মেয়ের সম্ভাব্য খুনিকে গুলি করে হত্যা করেছিলেন। চলচ্চিত্রের জন্য ব্যক্তিদের নাম পরিবর্তন করা হয়েছে। মেরি সেলবাখের জীবন সহজ নয়। সে তার মেয়ে জুলিয়ার একক মা। তারা হামবুর্গে থাকে এবং মেরি সেলবাখ একটি পানশালার মাধ্যমে জীবিকা নির্বাহ করে। তাই সে গভীর রাত পর্যন্ত কাজ করে এবং পরে দিনের বেলায় ঘুমোয়। তার সাত বছর বয়সী মেয়ে দিনের বেলায় একা থাকে। মেরি তার সমস্যাসঙ্কুল পরিস্থিতি সম্পর্কে সচেতন এবং জুলিয়াকে জার্মার পরিবারের কাছে পালক হিসেবে দিতে চায়। একদিন মা মেরি আবারও ঘুমিয়ে পড়েন এবং জুলিয়া স্কুলের পথে রওনা হয়। সেই দিন সে ধর্ষিত ও খুন হয়। মেরি শুধু নিজের অনুশোচনায় ভেঙে পড়েনা, তার জীবনযাত্রার কারণে বাইরের জগতও তাকে সমানভাবে দোষী করে। অপরাধীকে ধরা হয় এবং মেরি আদালতে তার মেয়ের হত্যাকারীকে হত্যা করার সিদ্ধান্ত নেয়।

পটভূমি 
বাখমায়ারের ঘটনাটি ১৯৮০-এর দশকের শুরুতে ফেডারেল রিপাবলিকের সবচেয়ে আলোড়ন সৃষ্টিকারী অপরাধগুলোর মধ্যে অন্যতম ছিল। হার্ক বম মাসের পর মাস ধরে এই বিচার প্রক্রিয়া অনুসরণ করেছিলেন এবং প্রকাশ্যে দণ্ডিতের ক্ষমা প্রার্থনার জন্য সমর্থন করেছিলেন। যখন তিনি মারিয়ানে বাখমায়ারের গল্প নিয়ে চলচ্চিত্র নির্মাণের সিদ্ধান্ত নেন, ঠিক একই সময়ে বুর্কহার্ড ড্রিষ্টও একই প্রকল্প অনুসরণ করছিলেন। তার চলচ্চিত্রটি প্রায় একই সময়ে "আন্নাস মুটার" (আন্নার মা) শিরোনামে মুক্তি পায়। তার চলচ্চিত্রে মারিয়ানে বাখমায়ারের চরিত্রে অভিনয় করেন গুড্রুন ল্যান্ডগ্রেবে।

পর্যালোচনা 

 আন্তর্জাতিক চলচ্চিত্রের অভিধান অনুযায়ী: চলচ্চিত্রটি ঘটনার অনিবার্যতা বোঝানোর চেষ্টা করে সহানুভূতি জাগাতে চায়, কিন্তু এর মাধ্যমে দ্বন্দ্ব, সূক্ষ্ম পার্থক্য, এবং দোষ-স্বীকার, প্রায়শ্চিত্ত, আঘাত ও হতাশার মতো বিষয়গুলো আলোচনা করতে ব্যর্থ হয়। গঠনগতভাবে এটি গতানুগতিক ছদ্ম-প্রামাণ্য।
 উলফ্রাম শ্যুট ৯ই জানুয়ারি ১৯৮৪ সালে ফ্রাঙ্কফুর্টার রুন্ডশাউতে লিখেছিলেন, বমের উপস্থাপনা "একটি মেলোড্রামার আবেগপূর্ণ সত্যে ঘনীভূত হয়েছে, যেখানে সংলাপবিহীন মুহূর্তগুলো সংলাপপূর্ণ দৃশ্যের সাথে পরিবর্তিত হয়।"

পুরস্কার 
মারি কলবিন ১৯৮৪ সালে তাঁর অভিনয়ের জন্য স্বর্ণ পদকে ভূষিত জার্মান চলচ্চিত্র পুরস্কার লাভ করেন।

তথ্যসূত্র

বহিঃসংযোগ 

 
 

জার্মান চলচ্চিত্র
১৯৮৪-এর চলচ্চিত্র
বড় বাজার, খুলনা

বড় বাজার (পূর্বের নাম সাহেবের হাট) খুলনায় রূপসা নদীর পশ্চিম তীরে অবস্থিত একটি প্রাচীন বাজার। বাজারটি খুলনাসহ বাংলাদেশের দক্ষিণ-পশ্চিমাঞ্চলের অর্থনৈতিক কর্মকাণ্ডে গুরুত্বপূর্ণ ভূমিকা পালন কর আসছে।

ইতিহাস 

খুলনা যশোর জেলার মহকুমা থাকাকালীন রূপসা নদীর তীরে একটি ছোট হাট গড়ে ওঠে। তখন হাটের নাম ছিল সাহেবের হাট। অনেকে বলে থাকেন রেনি সাহেব নামক একজন খ্রিস্টান ব্যক্তি এই হাটের জমি দিয়ে হাটটি বসিয়েছিলেন। তাই এটি সাহেবের হাট নামে পরিচিত হয়ে ওঠে। ১৮৮৪ সালে নৌবাহনের ব্যবস্থা, রেলওয়ে স্টেশন, পৌরসভা গঠিত হয় এবং খুলনা একটি স্বতন্ত্র জেলা হিসেবে প্রতিষ্ঠিত হলে হাটের আয়তন বৃদ্ধি পেতে থাকে। কালের বিবর্তনে হাট একটি বাজারে রূপান্তরিত হয়, নাম হয় বড় বাজার। বরিশাল, যশোর, কুষ্টিয়া, ফরিদপুর, রাজশাহী, চাঁদপুর, কুমিল্লা[, নোয়াখালী ও চট্টগ্রামসহ দূর-দূরান্ত থেকেও ব্যবসায়ীরা আসে এই বাজারে আসতেন। ধীরে ধীরে বড় বাজার দক্ষিণ-পশ্চিমাঞ্চলের ব্যবসা-বাণিজ্যের কেন্দ্র হয়ে ওঠে।

বাজারের স্থানীয় ব্যবসায়ীদের মতে বড় বাজারের সেই আগের ঐহিত্য এখন আর নেই। ২০১৭ সালের তথ্যানুযায়ী এখানে ছোট-বড় মিলিয়ে প্রায় ১০,০০০ দোকান রয়েছে।

সমস্যা 

একসময় বাজারের মধ্যে  প্রশস্ত রাস্তা ছিল। বর্তমানে সেই রাস্তার দৈর্ঘ্য ৮–১০ ফুট। ফলে বাজারের মধ্যে বড় যানবাহন চলাচল করতে পারে না।

অতীতের তুলনায় বর্তমান বাজারের প্রবেশ পথ অনেক সংকুচিত হয়ে গিয়েছে। পানি নিষ্কাশনের পথ বন্ধ হওয়ার ফলে সামান্য বৃষ্টিতেই বাজারের রাস্তাগুলো নোংরা পানিতে তলিয়ে যায়। বৃষ্টি পানি নামার পর রাস্তায় ময়লা আবর্জনা ও  পঁচা কাঁদার স্তূপ জমে।

তথ্যসূত্র 

বাংলাদেশের হাটবাজার
খুলনা
চাঁপাইনবাবগঞ্জ টেকনিক্যাল আ্যন্ড বিজনেস ম্যানেজমেন্ট কলেজ

চাঁপাইনবাবগঞ্জ টেকনিক্যাল অ্যান্ড বিজনেস ম্যানেজমেন্ট কলেজ‌। চাঁপাইনবাবগঞ্জ জেলা শহরে অবস্থিত একটি কারিগরি শিক্ষা প্রতিষ্ঠান। এই কলেজ স্থাপিত হয় ১৯৯০ সালে, ৩৫ বছর ।বর্তমানে এখানে ব্যাবসায় শিক্ষা বিভাগ নিয়ে শিক্ষা প্রদান করা হচ্ছে। পরবর্তীতে কলেজটি এমপিওভুক্ত হয়।

অবস্থান 
চাঁপাইনবাবগঞ্জ জেলার স্বরুপনগর এলাকায়  উপজেলা পরিষদ সামনে এবং বাস টার্মিনালের ৪০০ গজ পিছনে কলেজ টি অবস্থিত। এবং কলেজটির ডান পাশে বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর সরকারি কলেজ ও বাম পাশে বীর বীর বিক্রম শহীদ নায়েক মহরলী উচ্চ বিদ্যালয়। এবং চাঁপাইনবাবগঞ্জ টেকনিক্যাল এন্ড বিজনেস কলেজ টির এলাকায় ১টি কলেজ ও ১টি উচ্চ বিদ্যালয় রয়েছে।

ইতিহাস  
এটি একটি টেকনিক্যাল কারিগরি ও শিক্ষামূলক প্রতিষ্ঠান। এই কলেজেটি অনেক পুরানো কলেজ কলেজ টি স্থাপিত হয় ১৯৯০ সালে প্রতিষ্ঠিত হয় এবং পরবর্তীতে কলেজ কিছু জমি ক্রয় করে একটি টিনসেট ভবন নির্মাণ করে কলেজরে যাত্রা শুরু করে । পরবর্তীতে কলেজটি এমপিও করণ হয় এবং কলেজ নতুন ভবন নির্মাণ করে আস্তে আস্তে কলেজটি সয়ংসম্পূর্ণ হয়ে দাঁড়ায়।

অবকাঠামো 

প্রতিষ্ঠানটি দুই তালা বিশিষ্ট ২টি ভবন রয়েছে একটি টেন সেট একটি ভবন রয়েছে। আরো একটি ভবনটির নির্মাণ কাজ চলছে। কলেজের ছোট একটি ক্যাম্পাস আছে।

তথ্যসূত্র 

চাঁপাইনবাবগঞ্জ জেলার মহাবিদ্যালয়
১৯৯০-এ বাংলাদেশে প্রতিষ্ঠিত
বাংলাদেশ কারিগরি শিক্ষা বোর্ডের অন্তর্ভুক্ত শিক্ষাপ্রতিষ্ঠান
নিয়মসভা মন্দিরম

তিরুবনন্তপুরমের পালায়মে অবস্থিত নিয়মসভা মন্দিরম হল কেরল রাজ্য বিধানসভা বা নিয়মসভার আসন। অনেক সমসাময়িক শৈলীর শক্তিশালী প্রভাব সহ প্রাথমিকভাবে কেরলের স্থাপত্যের শাস্ত্রীয় শৈলীতে নির্মিত, এটি একটি বিশাল সিঁড়ি, বাগান, জলাশয় এবং একটি বড় সেন্ট্রাল অ্যাসেম্বলি হল সহ একটি স্থাপনা। একটি উচ্চ নিরাপত্তা অঞ্চলে অবস্থিত। কমপ্লেক্সে নিয়মসভার স্পিকারের বাসভবন, সমস্ত বিধায়কের আইনসভা অফিস এবং স্বাধীন কমিশন ও সংস্থাগুলির অফিস রয়েছে। ভবনটি ২২ মে ১৯৯৮ সালে ভারতের রাষ্ট্রপতি কে আর নারায়ণনের দ্বারা উদ্বোধন করা হয়েছিল।

ইতিহাস 

কেরল রাজ্যের নিয়মসভা বা বিধানসভা প্রাথমিকভাবে ত্রিবাঙ্কুর রাজ্যের সময়ে শ্রীমূলম পপুলার অ্যাসেম্বলি এবং শ্রী চিত্র রাজ্য পরিষদের চেম্বার হিসাবে ১২ ডিসেম্বর ১৯৩৩ থেকে সরকারি সচিবালয় কমপ্লেক্সে অবস্থিত ছিল। স্বাধীনতার পর, অ্যাসেম্বলি হল নবগঠিত ত্রিবাঙ্কুর-কোচিন রাজ্যের এবং পরে ১৯৫৬ সালে কেরল রাজ্যের গঠনের পরে আইনসভার আসন হয়ে ওঠে। ১৯৭০-এর দশকে কেরলের বিধানসভায় আসন সংখ্যা বৃদ্ধির কারণে, স্থান একটি বড় বাধা হয়ে দাঁড়ায়। উপরন্তু, বিধানসভার কার্যবিবরণী দেখার জন্য সাধারণ জনগণের জন্য বিধানসভা উন্মুক্ত করার পরে পাবলিক গ্যালারিতে স্থান সংকটের খবর পাওয়া গেছে। তারপরে বিধানসভার জন্য একটি নতুন কমপ্লেক্স নির্মাণের সিদ্ধান্ত নেওয়া হয়েছিল। ১৯৭৯ সালে, ভারতের তৎকালীন রাষ্ট্রপতি নীলম সঞ্জীব রেড্ডি নতুন কমপ্লেক্সের ভিত্তি স্থাপন করেছিলেন।

নির্বাচিত স্থানটি ছিল তিরুবনন্তপুরম শহরের কেন্দ্রস্থলে পালায়মে সরকারি এস্টেট, যেটি একসময় ত্রিবাঙ্কুরীয় সেনাবাহিনীর নায়ার ব্রিগেডের সদর দফতর ছিল। পুরনো সেনা সদর দপ্তরকে আইনসভা জাদুঘরে রূপান্তরিত করা হয়।

তথ্যসূত্র

বহিঃসংযোগ 

 বিধানসভার কার্যক্রম

উইকিউপাত্তে স্থানাঙ্ক আছে
তিরুবনন্তপুরমের ভবন ও স্থাপনা
কেরলের সরকারি ভবন
ভারতের আইনসভা ভবন
বারাদি ইউনিয়ন

বারাদি ইউনিয়ন খুলনা বিভাগের মেহেরপুর জেলার সদর উপজেলার একটি ইউনিয়ন পরিষদ। ২০২০ সালে ২৪ জুন মেহেরপুর সদর উপজেলা ভূমি অফিস এই ইউনিয়ন প্রতিষ্ঠার ঘোষণা দেয়। ২০২২ সালের আদমশুমারি অনুযায়ী বারাদি ইউনিয়নের মোট জনসংখ্যা ৬,৮৬৮ জন।

গ্রামসমূহ 

বারাদি ইউনিয়নে মোট ১৫টি গ্রাম রয়েছে। এগুলো হলো -

 রাজনগর
 জুগিন্দা
 কলাইডাঙ্গা
 বারাদি
 মোমিনপুর
 বর্শিবাড়িয়া
 হাসনাবাদ
 পাটাপোকা
 পাটকেলপোতা
 চাঁদপুর
 নতুন দরবেশপুর
 পুরাতন দরবেশপুর
 সিংহাটি
 পূর্বপাড়া
 শিমুলতলা

তথ্যসূত্র 

২০২০-এ বাংলাদেশে প্রতিষ্ঠিত
মেহেরপুর সদর উপজেলার ইউনিয়ন
দৈনিক জাগরণ (বাংলাদেশ)

দৈনিক জাগরণ বাংলাদেশ থেকে প্রকাশিত একটি বাংলা ভাষার সংবাদপত্র। সাংবাদিক আবেদ খান এর সম্পাদক ও প্রকাশক।

সংবাদপত্রটি আগে ফরিদপুর থেকে সাপ্তাহিক ভিত্তিতে প্রকাশিত হতো যা ১৯৮১ সাল থেকে নিয়মিত প্রকাশিত হতে থাকে। কালের কণ্ঠ ছাড়ার পর আবেদ খান ও সংবাদপত্রটির নির্বাহী সম্পাদক মুস্তাফিজ শফি জাগরণ জাতীয় ভিত্তিতে প্রকাশের সিদ্ধান্ত নেন। ২৭ সেপ্টেম্বর ২০১১ সালে শফি সামাজিক যোগাযোগমাধ্যমে সংবাদপত্রটি দেশব্যাপী প্রকাশ করার সিদ্ধান্ত ঘোষণা করেন যা ঢাকা থেকে নিটল গ্রুপের অর্থায়নে প্রকাশের কথা ছিল। ২০১৫ সালে আবেদ খান জানান যে সংবাদপত্রটি প্রকাশের জন্য বাংলাদেশের স্বাধীনতা যুদ্ধের সমর্থক এমন একজন বিনিয়োগকারী খুঁজছেন যিনি তাকে স্বাধীনভাবে কাজ করতে দিবেন ও কর্মক্ষেত্রে হস্তক্ষেপ করবেন না। জানা গিয়েছিল যে সংবাদপত্রটির বিনিয়োগকারী হিসেবে ফরিদপুরের একজন ব্যবসায়ী আগ্রহ প্রকাশ করেছিলেন। ১৪ নভেম্বর ২০১৮ সালে একটি অনলাইন পোর্টাল হিসেবে ঢাকা ক্লাবে জাগরণের উদ্বোধন হয়। ২২ আগস্ট ২০২০ সালে দৈনিক জাগরণের সাংবাদিকদের ৮ মাসের বকেয়া বেতন পরিশোধের দাবিতে ঢাকায় মানববন্ধন কর্মসূচি পালন করা হয়। ৬ জানুয়ারি ২০২৩ সালে সাংবাদিকদের বকেয়া বেতন পরিশোধ না করে তাদেরকে নোটিশ ব্যতীত ছাটাই করে দেওয়ার অভিযোগে সম্পাদক আবেদ খানের বিরুদ্ধে শ্রম আদালতে সংবাদপত্রটির সাতজন কর্মী মামলা করে। মামলার জন্য ৭ জানুয়ারি ২০২৫ সালে আদালতে হাজিরের নির্দেশ অমান্য করে আবেদ খান অনুপস্থিত থাকলে তার বিরুদ্ধে ২২ জানুয়ারিতে গ্রেফতারি পরোয়ানা জারি করা হয়।

তথ্যসূত্র

বহিঃসংযোগ 
 দৈনিক জাগরণের ওয়েবসাইট

ঢাকার সংবাদপত্র
বাংলাদেশে প্রকাশিত দৈনিক সংবাদপত্র
বাংলাদেশ থেকে প্রকাশিত বাংলা ভাষার সংবাদপত্র
২০১৮-এ বাংলাদেশে প্রতিষ্ঠিত
সেন্ট কিটস ও নেভিস অলিম্পিক কমিটি

সেন্ট কিটস ও নেভিস অলিম্পিক কমিটি (; এছাড়াও সংক্ষেপে আইওসি কোড এসকেএন দ্বারা পরিচিত) হলো সেন্ট কিট্‌স ও নেভিসের জাতীয় অলিম্পিক কমিটি। এই সংস্থাটির ১৯৮৬ সালে প্রতিষ্ঠিত হয়েছে; প্রতিষ্ঠার ৭ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সেন্ট কিট্‌স ও নেভিসের বাসেতেরেতে অবস্থিত।

বর্তমানে সেন্ট কিটস ও নেভিস অলিম্পিক কমিটির সভাপতির দায়িত্ব পালন করছেন ডেনিস নাইট, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন গ্লেনভিল জেফার্স।

ইতিহাস
১৯৮৬ সালে সেন্ট কিট্‌স ও নেভিসের বহু-ক্রীড়ার সর্বোচ্চ সংস্থা হিসেবে সেন্ট কিটস ও নেভিস অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় দশ বছর পর সেন্ট কিট্‌স ও নেভিস ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

আরও দেখুন
 অলিম্পিকে সেন্ট কিট্‌স ও নেভিস

তথ্যসূত্র

বহিঃসংযোগ
  
 এএনওসিতে সেন্ট কিটস ও নেভিস অলিম্পিক কমিটি 
 অলিম্পিডিয়ায় সেন্ট কিটস ও নেভিস অলিম্পিক কমিটি 
 অলিম্পিক.কমে সেন্ট কিটস ও নেভিস অলিম্পিক কমিটি  

জাতীয় অলিম্পিক কমিটি
অলিম্পিকে সেন্ট কিট্‌স ও নেভিস
সেন্ট কিট্‌স ও নেভিসের ক্রীড়া পরিচালনা পরিষদ
১৯৮৬-এ সেন্ট কিট্‌স ও নেভিসে প্রতিষ্ঠিত
১৯৮৬-এ প্রতিষ্ঠিত ক্রীড়া সংস্থা
বেডফোর্ড কর্ড

বেডফোর্ড কর্ড (Bedford cord), ম্যাসাচুসেটস রাজ্যের নিউ বেডফোর্ড শহরের নামানুসারে নামকরণ করা হয়েছে, যা ১৯ শতকের একটি বিখ্যাত বস্ত্র উৎপাদন শহর। এটি একটি টেকসই কাপড় যা কর্ডুরয় কাপড়ের সঙ্গে সাদৃশ্যপূর্ণ। এর বুননের মধ্যে লম্বালম্বি হালকা রেখা থাকে, তবে কর্ডুরয়ের  বৈশিষ্ট্যযুক্ত মোটা সুতা বা ওয়েল নেই। এর মধ্যে সরু প্রস্থের ডোরা এবং পাতলা রেখা রয়েছে।

ব্যবহার 
এর শক্ত কাঠামোর কারণে এটি প্রায়ই গৃহসজ্জার সামগ্রীতে বা এমন বহির্ভাগের পোশাকে ব্যবহার করা হয় যেগুলোতে ভাঁজের প্রয়োজন হয় না।  বেডফোর্ড কর্ড দিয়ে তৈরি ট্রাউজারকে কখনও কখনও "বেডফোর্ড কর্ডস" বলা হয়।

"জঙ্গল ক্লথ" নামে পরিচিত তুলা দিয়ে তৈরি এক ধরণের জল প্রতিরোধক বেডফোর্ড কর্ড ১৯২০ থেকে ১৯৪০ এর দশকে মার্কিন নৌবাহিনী ফ্লাইট পোশাকের জন্য ব্যবহার করত। বর্তমানে জঙ্গল ক্লথ শুধুমাত্র জাপানে বিশেষ অর্ডারে পোশাকশিল্পের জন্য তৈরি করা হয়। এর ওজন প্রায় ১৪ আউন্স এবং এটি জলপ্রতিরোধক প্রক্রিয়াজাত নয়।

১৮৯৩ সালে লিজি বোর্ডেনের বিচার প্রক্রিয়ায় বেডফোর্ড কর্ড দিয়ে তৈরি একটি পোশাক উল্লেখযোগ্য ভূমিকা পালন করেছিল। "দ্য বেডফোর্ড কর্ড" নিয়ে বিভিন্ন সাক্ষ্যে পরস্পরবিরোধী ধারণা প্রকাশিত হয়, যে পোশাকটি বোর্ডেন তার বাবা ও সৎমাকে হত্যার পর পুড়িয়ে ফেলেছিলেন, সেটি রক্তে দাগ পড়েছিল নাকি রঙের দাগ ছিল।

তথ্যসূত্র 

তাঁতে বোনা কাপড়
ওয়ান নাইট স্ট্যান্ড (১৯৯৭-এর চলচ্চিত্র)

ওয়ান নাইট স্ট্যান্ড ১৯৯৭ সালের একটি মার্কিন নাট্য চলচ্চিত্র, যা রচনা ও পরিচালনা করেছেন মাইক ফিগিস। এতে অভিনয় করেছেন ওয়েসলি স্নাইপস, নাস্তাসিয়া কিনস্কি, কাইল ম্যাকলাক্লান, মিং-না ওয়েন ও রবার্ট ডাউনি জুনিয়র। চিত্রনাট্যের প্রথম খসড়া জো এসটারহাস রচনা করেছিলেন, তবে ফিগিস এটি পুনঃর্লিখন করার পর তিনি প্রকল্প থেকে নিজের নাম প্রত্যাহার করেন।

অভিনয়ে 
 ওয়েসলি স্নাইপস - ম্যাক্সিমিলিয়ান "ম্যাক্স" কার্লাইল
 নাস্তাসিয়া কিনস্কি - ক্যারেন
 কাইল ম্যাকলাক্লান - ভার্নন রিভার্স
 মিং-না - মিমি কার্লাইল
 রবার্ট ডাউনি জুনিয়র - চার্লি রিভার্স
 গ্লেন প্লামার - জর্জ
 আমান্ডা ডোনোহো - মার্গোক্স
 থমাস হেডেন চার্চ - ডন
 জুলিয়ান স্যান্ডস - চার্লির সেবিকা
 জ্যান্ডার বার্কলে - চার্লির বন্ধু

তথ্যসূত্র

বহিঃসংযোগ 
 
 

১৯৯৭-এর চলচ্চিত্র
মার্কিন নাট্য চলচ্চিত্র
১৯৯৭-এর নাট্য চলচ্চিত্র
চলচ্চিত্রে নৈমিত্তিক যৌনতা
নিউ ইয়র্ক শহরের পটভূমিতে চলচ্চিত্র
লস অ্যাঞ্জেলেসের পটভূমিতে চলচ্চিত্র
১৯৯০-এর দশকের মার্কিন চলচ্চিত্র